पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान में बेकाबू हाेते काेराेना काे काबू करने के लिए राज्य सरकार ने 15 दिन में 35 आईएएस, 50 से ज्यादा आरएएस अफसराें काे मैदान में उतार दिया, जिससे किसी भी सूरत में स्थिति सामान्य हाे सके। हालांकि इसके बावजूद स्थिति नियंत्रण में नहीं आ पा रही। आज भी प्रदेश के हर जिलाें में काेराेना मरीजाें काे इंजेक्शन से लेकर ऑक्सीजन तक के लिए मारे-मारे घूम रहे, जिसकाे लेकर पूरे सिस्टम पर सवाल खड़े हाे रहे।
स्थिति नियंत्रण से बाहर हाेते देखकर तीन दिन पहले ही सरकार ने 1993 बैच के आईएएस और प्रमुख सचिव वित्त अखिल अराेड़ा को चिकित्सा एवं स्वास्थ्य और चिकित्सा शिक्षा विभाग की कमान दी, जिससे स्वास्थ्य सेवाओं की बेहतर तरीके से मॉनिटरिंग करके स्थिति सामान्य किया जा सके।
सुबाेध अग्रवाल : 1988 बैच के आईएएस एवं अतिरिक्त मुख्य सचिव खान एवं पेट्राेलियम सुबाेध अग्रवाल काे राज्य में अलग से ऑक्सीजन प्रबंधन करने के लिए लगाया गया है। उनकी मदद करने के लिए प्रीतम बी यशवंत और टीना डाबी काे भी लगाया गया है।
सुशांत पंत : 1991 बैच के आईएएस सुधांश पंत काे राज्य सरकार की पैरवी करने के लिए दिल्ली भेजा गया, जिससे राज्य में ऑक्सीजन और इंजेक्शन की व्यवस्था हाे सके।
अखिल अराेड़ा : 1993 बैच के आईएएस अखिल अराेड़ा काे चिकित्सा एवं स्वास्थ्य और चिकित्सा शिक्षा विभाग की कमान दी। उनके अंडर पहले की ही तरह चिकित्सा शिक्षा विभाग के सचिव वैभव गालिया और चिकित्सा एवं स्वास्थ्य के सचिव सिद्धार्थ महाजन अपनी सेवाएं देते रहेंगे।
आलाेक रंजन : 2013 बैच के आईएएस आलाेक रंजन के पास मरीजाें काे दवा और इंजेक्शन मुहैया कराने की जिम्मेदारी दी गई है।
गाैरव गाेयल : जयपुर में के अस्पतालाें में मरीजाें के प्रबंधन करने की कमान 2006 बैच के आईएएस और जेडीसी गाैरव गाेयल काे दी गई है।
डॉ. रविंद्र गाेस्वामी : 2016 बैच के आईएएस डॉ. रविंद्र गाेस्वामी काे जयपुर जिले में ऑक्सीजन आपूर्ति और प्रबंधन की कमान दी गई है।
अलग-अलग माेर्चों पर इन्हें भी लगाया
भवानी सिंह देथा, नारायण लाल मीणा, केके पाठक, रवि जैन सचिव रैंक के अधिकारियाें की भी सेवाएं काेराेना प्रबंधन में ली जा रही है। इसके अलावा लक्ष्मण सिंह, दीपक नंदी, मुक्तानंद अग्रवाल, ह्देश शर्मा, जाेगाराम, ओम प्रकाश कसेरा, अभिषेक मगाेतिया, ओम प्रकाश बुनकर, संदेश नायक, भंवर लाल, निशांत जैन, भारती दीक्षित, प्रदीप के गांवडे, राेहित गुप्ता, शुचि त्यागी , साेहन लाल, गुंजन सिंह, धीरज कुमार सिंह, सिद्धार्थ पालानीचाली, प्रतिभा वर्मा और मृदुल सिंह से अलग-अलग तरह की सेवाएं ली जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva zho_Hant eng_Latn